شریف بیبیاں (جریدہ)

شریف بیبیاں برطانوی راج میں جاری ہونے والا خواتین کا ادبی جریدہ تھا۔ شریف بیبیاں کو اردو میں نسوانی صحافت کا پہلا جریدہ ہونے کا اعزاز حاصل ہے۔ یہ ایک ماہنامہ جریدہ تھا جو 1893ء میں لاہور سے جاری ہوا۔ اس کے مدیر پیسہ اخبار کے ایڈیٹر منشی محبوب عالم تھے۔ منشی محبوب عالم کو شروع سے ہی تعلیمِ نسواں سے دلچسپی رہی۔ خواتین میں بیداری لانے کے لیے انھوں نے یہ جریدہ نکالا۔ یہ جریدہ 16/20x30  کے سائز پر شائع ہوتا تھا، ضخامت 42 صفحات تھی۔ سالانہ چندہ تین روپے تھا۔ خادم التعلیم پریس لاہور سے چھپتا تھا۔

حوالہ جات 

ہندوستان میں 1893ء کی تاسیسات
پاکستان کے کالعدم اخبارات
اردو زبان میں رسالے
پاکستانی ماہنامہ رسالے
حقوق نسواں
برطانوی ہند کے اخبارات
بھارت کے اردو اخبارات